b'\n_START_ARTICLE_\nBergen byleksikon\n_START_PARAGRAPH_\nBergen byleksikon er et lokalhistorisk leksikon om Bergen i fortid og n\xc3\xa5tid. F\xc3\xb8rste utgave ble utgitt i 1994 med Gunnar Hagen Hartvedt som redakt\xc3\xb8r. Denne kom igjen ut i revidert utgave i 1999, ved samme forfatter. Denne utgaven er digitalisert, og tilgjengelig p\xc3\xa5 Nasjonalbibliotekets nettsider. I 2009 kom en oppdatert og utvidet utgave av leksikonet med journalisten og forfatteren Norvall Skreien som redakt\xc3\xb8r._NEWLINE_Bergen byleksikon vil ikke bli trykket i flere utgaver, og Bergen byarkiv kj\xc3\xb8pte derfor tekstdatabasen til 2009-utgaven fra Kunnskapsforlaget for \xc3\xa5 publisere leksikonet p\xc3\xa5 Internett. En redaksjon sammensatt av ansatte fra ulike avdelinger ved Bergen Byarkiv arbeidet fra 2012 med \xc3\xa5 tilrettelegge Bergen byleksikon for Internett. Bergen byleksikon fra 2009 ble tilgjengelig som s\xc3\xb8kbar utgave p\xc3\xa5 internett den 18. juni 2013.I nettutgaven er det ulike s\xc3\xb8kemuligheter, som kategorier, tema og alfabetet, i tillegg til at utvalgte oppslag rullerer p\xc3\xa5 forsiden._NEWLINE_4. september 2013 ble Bergen byleksikon ogs\xc3\xa5 tilgjengelig i en mobilutgave._NEWLINE_Bergen byleksikon er et av Norges mest omfattende lokalhistoriske leksikon, med tilsammen 4300 oppslagsord. Arbeidet startet i 1988 og m\xc3\xa5tte blant annet ta opp i seg at Bergen endret skrivem\xc3\xa5ten p\xc3\xa5 en rekke gater i 1994. Smuget ble til smauet, allmenning ble til allmenningen og plass ble til plassen._NEWLINE_Bergen byleksikon 2013 skal v\xc3\xa6re i stadig utvikling i framtiden, og vil p\xc3\xa5 sikt revideres og bygges ut n\xc3\xa5r det gjelder brukergrensesnitt, innhold, illustrasjoner og kartl\xc3\xb8sninger.'